Black Orpheus
Black Orpheus var et indflydelsesrigt afrikansk litteratur- og kunsttidsskrift. Det blev grundlagt i Ibadan, Nigeria, i 1957 af Ulli Beier og lukkede i 1975. John Pepper Clark-Bekederemo og Abiola Irele redigerede tidsskriftet i 1960'erne.
Tidsskriftet var et forum for både engelsk- og fransksprogede forfattere – den generation, der kom til at præge Afrikas litteratur i årtier. Blandt dem var Gabriel Okara, Ama Ata Aidoo, Wole Soyinka, Dennis Brutus, Lépold Senghor, Rabearivelo og Camara Laye. 